Мұғалімдер біліктілігін арттыру екі жылда бір рет өткізілуі мүмкін - министр
DATE: 13:13, 19 Тамыз 2021 | GMT +5
TITLE: Мұғалімдер біліктілігін арттыру екі жылда бір рет өткізілуі мүмкін - министр
URL: https://kaz.inform.kz/news/mugalimder-biliktiligin-arttyru-eki-zhylda-bir-ret-otkizilui-mumkin-ministr_a3825850/
META: DATE: 13:13, 19 Тамыз 2021 | GMT +5
TOTAL WORDS: 125
AUTHOR(S):
TEXT: Бұл туралы «Білім және ғылым – елдің тұрақты дамуының кепілі» тақырыбындағы педагогтердің Республикалық тамыз конференциясының пленарлық сессиясында ҚР Білім және ғылым министрі Асхат Аймағамбетов мәлім етті, деп хабарлайды ҚазАқпарат тілшісі. «Қазіргі кезде біліктілікті арттырудың орталықтары қайта жүктеу кезіңнен өтіп жатыр. Бұл кезеңде біліктілікті арттыру курстарының мазмұны мен сапасына қадамдар толықтай жаңартылады. Олар ғылыми әдістемеге негізделген. Сонымен қатар, мұғалімдер біліктілігін бес жылда бір рет емес, екі немесе үш жылда бір рет өткізу мәселесін қарастыруды жоспарлап отырмыз», - деді А. Аймағамбетов. Оның пайымынша, бұл қадамдар маңызды болып тұр. Себебі саладағы жағдай өте қарқынды өзгеріп жатқан кезеңде педагогтар біліктілігін тұрақты арттыруды қамтамасыз ету маңызды. Бұдан бұрын хабарланғандай, биыл педагогтардың құқықтарын бұзу туралы жүзден астам өтініш қаралды. 2022 жылдың қаңтарында балабақша мен мектеп, колледж педагогтарының жалақысы 25 пайызға өседі
